Diari Oficial de la Generalitat Valenciana


Sumari del DOGV 6741, del 26-03-2012 (2012/2991)

RESOLUCIÓ de 29 febrer de 2012, de la Direcció General d'Ordenació i Centres Docents, per la qual s'adscriuen d'ofici, a l'efecte d'escolarització de l'alumnat, escoles infantils a col·legis d'educació primària.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6741

Data del DOGV
:   26-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2991


Data del document
:   29-02-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 29 febrer de 2012, de la Direcció General d'Ordenació i Centres Docents, per la qual s'adscriuen d'ofici, a l'efecte d'escolarització de l'alumnat, escoles infantils a col·legis d'educació primària. [2012/2991]  
El Decret 33/2007, de 30 de març, del Consell, pel qual es regula l'accés als centres públics i privats concertats que impartixen ensenyances en règim general (DOCV de 3 d'abril), establix en l'article 7.a que la conselleria competent en matèria educativa podrà adscriure d'ofici les escoles infantils a col·legis d'educació primària, a l'efecte de l'admissió de l'alumnat, previ estudi de les necessitats escolarització i d'acord amb la planificació educativa efectuada.  
  
Les direccions territorials d'Educació, Formació i Treball d'Alacant i València han proposat, a la Direcció General d'Ordenació i Centres Docents, l'adscripció d'ofici de les escoles infantils a col·legis d'educació primària, segons el que disposa l'article quart, apartat primer, de l'Orde de 27 d'abril de 2007, de la Conselleria de Cultura, Educació i Esport, per la qual es regula el procediment d'admissió de l'alumnat en els centres docents públics i privats concertats que impartixen ensenyances d'educació infantil, educació primària i educació secundària de la Comunitat Valenciana.  
  
Analitzades estes propostes, a les quals s'acompanya l'informe favorable de la Inspecció Educativa, i en virtut del que disposa l'article tercer de l'orde anteriorment mencionada, resolc:  
Adscriure d'ofici, a l'efecte d'escolarització de l'alumnat, les escoles infantils als col·legis d'educació primària relacionats en l'annex d'esta resolució.  
  
DISPOSICIÓ ADDICIONAL  
  
El contingut de la present resolució s'inscriurà en el Registre de Centres Docents de la Comunitat Valenciana.  
  
DISPOSICIÓ FINAL  
  
Esta resolució entrarà en vigor l'endemà de la seua publicació en el Diari Oficial de la Comunitat Valenciana. No obstant això, els seus efectes s'entendran referits a partir de l'inici dels processos d'escolarització del curs 2012-13.  
Contra la present resolució, que no esgota la via administrativa, podrà interposar-se recurs d'alçada davant de la secretària autonòmica d'Educació en el termini d'un mes, comptat a partir de l'endemà de la seua publicació, d'acord amb el que establixen els articles 114.1 i 115.1 de la Llei 30/1992, de Règim Jurídic de les Administracions Públiques i del Procediment Administratiu Comú. Tot això sense perjuí que puga exercitar-se qualsevol altre recurs que es crega oportú.  
  
  
València, 29 de febrer de 2012.- El director general d'Ordenació i Centres Docents: Jorge Cabo Martínez.  
  
ANNEX / ANEXO  
  
  
PROVÍNCIA D'ALACANT / PROVINCIA DE ALICANTE  
  
CENTRE CENTRE ON S'ADSCRIU  
CENTRO CENTRO DONDE SE ADSCRIBE  
  
Localitat Codi Centre Nivell objecte d'adscripció Localitat Codi Centre Nivell en què queda adscrit  
Localidad Codigo Centro Nivel objeto adscripción Localidad Código Centre Nivel al que queda adscrito  
   
Bigastro 39221404 EI La Paz E. Infantil Bigastro 98803181 CEIP San José de Calasanz E. Primaria  
   
Elda 00142973 EI Nuevo Almafra E. Infantil Elda 40497804 CEIP Pintor Sorolla E. Primaria  
   
Santa Pola 78507975 EI Joanot Martorell E. Infantil Santa Pola 26890040 CEIP Azorín E. Primaria  
   
  
  
  
  
  
  
PROVÍNCIA DE VALÈNCIA / PROVINCIA DE VALENCIA  
  
CENTRE CENTRE ON S'ADSCRIU  
CENTRO CENTRO DONDE SE ADSCRIBE  
  
Localitat Codi Centre Nivell objecte d'adscripció Localitat Codi Centre Nivell en què queda adscrit  
Localidad Codigo Centro Nivel objeto adscripción Localidad Código Centre Nivel al que queda adscrito  
   
Tavernes Blanques 16435804 EI San Rafael (líneas A y D) E. Infantil Tavernes Blanques 38618323 CEIP Rei En Jaume E. Primaria  
   
Tavernes Blanques 36253084 EI San Rafael (líneas B y C) E. Infantil Tavernes Blanques 68944190 CEIP 9 d'octubre E. Primaria  
 